CELEX: 62020TN0008
Language: hr
Date: 2020-01-08 00:00:00
Title: predmet T-8/20: Tužba podnesena 8. siječnja 2020. – Češka Republika protiv Komisije

9.3.2020   
            
            
               HR
            
            
               Službeni list Europske unije
            
            
               C 77/56
            
         
      Tužba podnesena 8. siječnja 2020. – Češka Republika protiv Komisije
      (predmet T-8/20)
      (2020/C 77/77)
      Jezik postupka: češki
      
         Stranke
      
      
         Tužitelj: Češka Republika (zastupnici: M. Smolek, J. Pavliš, J. Očková i J. Vláčil, agenti)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi ništavost Provedbene odluke Komisije (EU) 2019/1835 оd 30. listopada 2019. u dijelu u kojem se njome iz financiranja Europske unije isključuju izdaci nastali za Češku Republiku u okviru Europskog poljoprivrednog fonda za ruralni razvoj (EPFRR) u okviru mjere M14 za proračunske godine 2017., 2018. i 2019. u ukupnom iznosu od 35 109,02 EUR, te da Europskoj komisiji naloži snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe sljedeći tužbeni razlog:
      
                  —
               
               
                  tužbeni razlog se temelji na povredi članka 52. stavka 1. Uredbe (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike. Komisija financijski ispravak temelji na navodnoj povredi jedne odredbe prava Unije, to jest članka 25. Provedbene uredbe Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (u daljnjem tekstu: Uredba br. 809/2014). Međutim, do povrede te odredbe nije došlo. Komisija, u biti, pogrešno utvrđuje da početak nadzorne posjete u prvom poljoprivrednom gospodarstvu korisnika potpore predstavlja prešutnu najavu daljnjih provjera, i s tom prešutnom najavom povezuje iste posljedice kao da je riječ o stvarnoj najavi provjera u skladu s člankom 25. Uredbe br. 809/2014.